Ošinieku Baznīcas kalns
Šis raksts ir par kulta vietu Aronas pagastā. Par citām jēdziena Baznīcas kalns nozīmēm skatīt nozīmju atdalīšanas lapu. Ošinieku Baznīcas kalns ir sena kulta vieta Madonas novada Aronas pagasta dienvidrietumos, uz dienvidrietumiem no Viesienas, Briedaines upes kreisajā krastā. Kalns ir augstākā vieta apkārtnē. Ošinieku Baznīcas kalnam ir līdzena četrstūraina virsma (50 x 20 metri), tas ir apmēram 20 metrus augsts. Teika vēsta, ka kalnā sendienās esot bijusi baznīca, bet upīte aiz kalna esot svēta, jo tekot pret sauli — ieteikts mazgāties tās ūdenī.